joelniklaus/EU_Wikipedias huggingface dataset:
B-Complex

B-Complex, rodným menom Matúš Lenický, teraz Matia Lenická (* 9. máj 1984, Šaľa) je slovenský drum and bassový DJ a producent. Svoju hudobnú kariéru začal v roku 1996 ako 12-ročný, keď ho zaujal hardcore, trance a psytrance. V roku 2008 ho objavil Tony Colman z Hospital Records. So svojím prvým hlavným vydaním skladby „Beautiful Lies“ sa dostal na kompiláciu Sick Music v júni 2009.

Život 
Narodil sa ako Matúš Lenický 9. mája 1984 v Šali. Vyštudoval VŠMU. Obaja jeho rodičia sú novinári. Už v mladosti sa začal prezentovať ako bi-gender a existoval pod dvojakou rodovou identitou, ako sa prezentoval tiež počas koncertov ako DJ B-Complex. Keď vystupuje ako muž, predstavuje sa ako Matúš, keď ako žena, tak ako Matia. 

S hudobnou produkciou začal už v roku 1996 vo veku 12 rokov, pričom primárne sa zaujímal o žánre hardcore, trance a psytrance, neskôr sa presunul smerom k downtempu a hip-hopu. Po tomto období prešiel ku štýlu Drum and bass s cieľom produkovať svoj vlastný unikátny štýl.

Za jeho prvý významný vydaný singel sa považuje skladba „Beautiful Lies“, ktorá vyšla na kompilácii Sick Music vo vydavateľstve Hospital Records. Táto komplikácia sa dostala do top 30 v službe iTunes Download Chart v Spojenom kráľovstve. V septembri 2009 B-Complex prvý raz vystúpil aj v Spojenom kráľovstve, na podujatí Hospitality Night v Londýne. Odvtedy ako DJ vystupoval tiež na Novom Zélande a v Austrálii.

B-Complex je otvorene bi-gender od júna 2015, kedy začal používať ženskú podobu mena Matia Lenická. Vyhlásil to na svojej Facebook stránke – týmto coming-outom chcel zvýšiť povedomie o transrodových ľuďoch. Otvorene podporuje práva LGBTI ľudí, napr. na Dúhovom Pride, no s podporou LGBTI hnutia začal ešte pred svojim coming-outom. Hoci vystupuje častejšie v ženskej podobe, nie je transsexuál, teda neplánuje prejsť chirurgickou zmenou pohlavia z mužského na ženské.

B-Complex v marci 2018 vnukol Michalovi Kaščákovi nápad zorganizovať koncert pre Jána a Martinu na pamiatku zavraždeného novinára Jána Kuciaka a jeho snúbenice Martiny Kušnírovej. Koncert sa uskutočnil 4. marca 2018 a B-Complex na ňom tiež vystúpil. Ako Matia organizuje tematické párty pre LGBT+ komunitu, tzv. Slepičárne. V roku 2018 kritizoval iniciatívu Za slušné Slovensko, že verejne nepodporila Dúhový pochod.

Tvorba 
„Beautiful Lies“ je považovaný za najznámejšiu skladbu. V roku 2016 získal ocenenie Radio Head Awards singel roka za „Past Lessons For The Future f. Jan Werich“.

Ako Matia Lenická píše pre SME.

Diskografia 
Single a EP

Referencie

Iné projekty 

Slovenskí dídžeji
Slovenskí hudobní producenti
Drum and bassoví hudobníci
Slovenské LGBT osobnosti
Osobnosti zo Šale
Absolventi Vysokej školy múzických umení
Alien Ant Farm

Alien Ant Farm je americká alternatívna rocková skupina. Bola založená v roku 1995 v Riverside v Kalifornii členmi Drydenom Mitchellom, Mikom Cosgroveom, Terrym Corsom a Tyeom Zamorom. Ich najväčším hitom je coververzia skladby „Smooth Criminal“ od Michaela Jacksona, ktorá bola vydaná ako singel z albumu ANThology. Tento album bol jedným z najpredávanejších albumov roku 2001 v USA a získal platinovú platňu. Skupina dodnes vydala päť štúdiových albumov.

Členovia

Súčasní 
Dryden Mitchell – spev, rytmická gitara, akustická gitara (1995súčasnosť)
Terry Corso – sólová gitara, sprievodný spev (19952003, 2008súčasnosť)
Tye Zamora –  basová gitara, klavír, kalimba, sprievodný spev (19952006, 2008súčasnosť)
Mike Cosgrove – bicie, perkusie (1995súčasnosť)

Bývalí 
Joe Hill – gitary, sprievodný spev  (20042008)
Alex Barreto – bass, backing vocals (20062008)

Diskografia

Štúdiové albumy

EP

Single

Referencie

Externé odkazy 
 Oficiálna webstránka
 
 Alien Ant Farm na Rolling Stone

 
Post-grunge hudobné skupiny USA
Alternatívnorockové hudobné skupiny USA
Alternatívnometalové hudobné skupiny USA
Hudobné skupiny z 1996
Perth Amboy

Perth Amboy je americké mesto v okrese Middlesex County v severnom New Jersey. Vzniklo v roku 1718, oblasť mesta bola osídlená od roku 1684.

Počas anglickej nadvlády bolo hlavným mestom provincie New Jersey od roku 1686 do roku 1776.

V 19. storočí bolo priemyselným strediskom a prekladiskom uhlia. V 19. na začiatku 20. storočia bolo tiež kúpeľným mestom. V polovici dvadsiateho storočia zažilo mesto úpadok, boli zatvorené priemyselné podniky a kedysi známe pláže nemohli byť využívané z dôvodu priemyselného znečistenia.

Na začiatku deväťdesiatych rokov sa mesto začalo revitalizovať, zároveň s existenciou podnikateľskej zóny na území mesta. Mesto má nové parky, promenády, a byty, z ktorých je pekný výhľad na záliv.

Outerbridge Crossing, konzolový most, spája mesto so Staten Islandom. Most Victory Bridge cez rieku Raritan spája mesto so štvrťou Sayreville na juhu.

Referencie

Iné projekty

Externé odkazy 
 Oficiálna stránka

Mestá v New Jersey
Metropolitná oblasť New York
Raper

Raper môže byť:
po slovensky: spevák rapu, pozri pod rap (hudba)
po anglicky: znásilňovač, pozri pod znásilnenie
Marián Varga & Collegium Musicum

Marián Varga & Collegium Musicum je druhý koncertný album slovenskej art-rockovej skupiny Collegium Musicum z roku 1975.

Zoznam skladieb 
 „Mikrokozmos“ – 7:23
 „Nech žije človek“ – 16:29
 „Prelúdium C dur (2 miniatúry) a časť z baletu Rómeo a Júlia“ – 8:40
 „Hudba k vodometu č. 1“ – 10:38
 „Nesmierny smútok hotelovej izby“ – 2:37

Autorstvo 
Hudba:
 Marián Varga (4, 5)
 Marián Varga, Dušan Hájek, Ivan Belák, Jozef Farkaš (2)
 Béla Bartók (1)
 Sergej Prokofiev (3)

Zostava 
 Marián Varga – klávesové nástroje
 Dušan Hájek – bicie nástroje
 Ivan Belák – basová gitara
 Jozef Farkaš – gitara

Výroba 
 Hudobná réžia: Vladimír Valovič
 Zvuková réžia: Peter Hubka
 Technická spolupráca: Ľuboš Klásek, František Franzen
 Zodpovedný redaktor: Milan Vašica
 Návrh obalu: Tibor Bártfay
 Doslov: Igor Wasserberger
 Vydavateľstvo: Opus

Albumy Collegium Musicum
Hudobné albumy z 1975
AL 666-1

AL 666-1 alebo A.L. 666-1 je nález hornej čeľuste so zubami dospelého jedinca z lokality Makaamitalu v Hadare v Etiópii, uskutočnený z 2. novembra 1994 a opísaný v roku 1997 (v článku Kimbel et al. 1997). Obyčajne sa pripisuje rodu človek (Homo). Pôvodne bol datovaný na 2,33 mil. rokov, v roku 2007 bolo datovanie zmenené na 2,36 +/- 0,06 mil. rokov.

Klasifikácia 
Možné zaradenia nálezu:
ako samostatný druh (Homo sp.) či bližšie nešpecifikovaný nález z rodu Homo – tak napr. Thurzo 1998, Vančata 2007
pod či blízko k Homo habilis (t. j. Homo habilis, Homo cf. habilis či Homo aff. Homo habilis) – tak napr. Kimbel et al. 1997, Delson et al. 2000, McKee et al. 2005, Dudley 2010, Heslip, Klein 1999 (str. 184, 217)
pod či blízko k Homo rudolfensis (Delson et al. 2000 str. 333)
Schwartz a Tattersall 2005 ho radia k australopitekom (teda nie k rodu človek), treba ale poznamenať, že podľa ich interpretácie druh Homo habilis prakticky neexistuje.
Wolpoff 1999 uvádza, že sa nález podobá aj druhu Homo habilis aj druhu Australopithecus afarensis, a že asi ide o vývojový článok, ktorý sa vyvinul z druhu Australopithecus afarensis, a z ktorého sa neskôr vyvinul Homo habilis.

Charakteristika 
Takto nález opisuje M. Thurzo v roku 1998: Tento nález je veľmi prekvapivý, lebo sa našiel na lokalite známej na celom svete výlučne vďaka exemplárom druhu Australopithecus afarensis. Parabolickým tvarom čeľustí, slabým prognatizmom a hlbokým podnebím sa zreteľne odlišuje od afarských australopitekov. Neďaleko čeľuste sa našlo približne 20 kamenných odštepov a jadier, pričom tak čeľusť, ako aj nástroje neboli zrejme na povrchu dlho, lebo sú iba minimálne zvetrané. Nástroje sú vyrobené z bazaltu a rohovca a patria k tzv. oldowanskej kultúre. Keďže čeľusť sa morfologickými znakmi odlišuje od ďalších najstarších predstaviteľov rodu Homo (H. habilis, H. rudolfensis a H. ergaster), ide možno o nový druh rodu Homo.

Zdroje 
Kimbel et al. 1997: http://www.ncbi.nlm.nih.gov/pubmed/9209580
http://www.mhhe.com/socscience/anthropology/aspring97.mhtml
Klein, R. G: The human career, 1999
McKee, J. K. et al.: Understanding human evolution, 2005
Wolpoff, M. H.: Paleoanthropology 1999
Dudley, J.:The paleolithic of Hadar, Ethiopia, 2010 http://stanford.edu/~jadudley/paleolithic_of_hadar.pdf
Delson, E., Tattersall, I. et al.: Encyclopedia of human evolution and prehistory, 2000
Vančata: Učebnice paleoantropologie a ..., 2007 http://web.archive.org/web/20120121084131/http://userweb.pedf.cuni.cz/kbio/Download/vancata/ucebnice_paleoantropologie_a_evolucni_antropologie_2007.pdf
Thurzo, M.: Evolúcia človeka, 1998 http://www.infovek.sk/predmety/biologia/skripta/evolucia/6_kap.php
Schwartz, J. H., Tattersall, I.: The Human fossil record IV, 2005 (sekcia Overview)
Heslip, S.: Time-Space Chart https://www.msu.edu/~heslipst/contents/ANP440/habilis.htm

Archeologické nálezy v Etiópii
Homo
Don’t Worry, Be Happy

„Don't Worry, Be Happy“ je skladba amerického reggae speváka Bobbyho McFerrina. Bola vydaná v roku 1988 a stala sa prvou a cappella skladbou, ktorá dosiahla 1. miesto v rebríčku Billboard Hot 100 a na tejto pozícii sa udržala dva týždne. V britskom rebríčku UK Singles Chart dosiahla 2. miesto a udržala sa na tejto pozícii päť týždňov. Počas 31. ročníka odovzdávania cien Grammy získala skladba 3 ceny v kategóriách: Pieseň roka, Nahrávka roka a Najlepší mužský spevácky popový výkon. Názov skladby je prevzatý zo slávneho výroku Mehera Bábu.

Skladba bola zaradená na 31. miesto v zozname 100 Greatest One Hit Wonders of the 80s televízneho kanálu VH1.

Úspech v rebríčkoch
Skladba bola pôvodne vydaná k filmu Kokteil z roku 1988 a pôvodne dosiahla 88. miesto v rebríčku Billboard Hot 100. V tom istom roku bola skladba vydaná znovu a dosiahla 1. miesto dňa 24. septembra 1988. Skladba takisto dosiahla 11. miesto v rebríčku Hot R&B/Hip-Hop Songs a 7. miesto v rebríčku Hot Adult Contemporary Tracks. Skladba bola hitom aj v Spojenom kráľovstve, kde v rebríčku UK Singles Chart dosiahla 2. miesto.

Referencie

Externé odkazy

Oficiálna webstránka Bobbyho McFerrina

Single z 1988
Cena Grammy v kategórii Song of the Year
European Cricket Council

European Cricket Council alebo Európska kriketová rada, skr. ECC, je európska športová konfederácia, ktorá združuje kriketové zväzy európskych štátov. Vznikla v roku 1997 a sídli v Londýne, v Spojenom kráľovstve. Momentálne (2011) združuje 31 národných kriketových zväzov a na jej čele stojí Angličan Richard Holdsworth. ECC je členom Medzinárodnej kriketovej rady (ICC).

Členské federácie 

Čakajúci na členstvo v ECC

Podujatia 
 Majstrovstvá Európy
 Halové majstrovstvá Európy 
 Majstrovstvá Európy Affiliates
 Majstrovstvá Európy juniorov (U19)

Pozri aj 
 Medzinárodná kriketová rada
 Majstrovstvá Európy v krikete

Externé odkazy 
 Oficiálna stránka Európskej kriketovej rady 
 ECC na stránke ICC 
 kriket v Európe 
 kriket v Európe 

Medzinárodné kriketové organizácie
Kriket
Organizácie založené v 1997
Štúdio L+S

Štúdio L+S, pôvodne Štúdio S, je profesionálne divadlo pôsobiace v Bratislave so sídlom na Námestí 1. mája 5, v priestoroch hotela Tatra, kde koncom šestdesiatych rokov 20. storočia existoval legendárny kabaret Tatra revue. Divadlo vzniklo 12. mája 1982 ako „Umelecká scéna Slovkoncertu“. Písmeno S v názve divadla pochádza práve odtiaľ. Po privatizácii divadla v apríli 1999 (ako prvého na Slovensku) sa do názvu pridalo L ako pokračovanie tradície, ktorú tu dvojica Lasica a Satinský začala pár mesiacov po založení. 

Ako Štúdio S začalo svoju činnosť 12. mája 1982 otváracím predstavením. Začalo ako divadlo bez vlastného súboru. Prvým riaditeľom Štúdia S bol Štefan Ladižinský. Názov Štúdio S bol zmenený na Štúdio L+S v roku 1999.

18. júla 2021 tu na pódiu počas vystúpenia skolaboval a zomrel Milan Lasica.

Referencie

Externé odkazy 
 www.studios.sk

Divadlá na Slovensku
Kultúra v Bratislave
Organizácie založené v 1982
Divadlá v Bratislave
Milan Lasica
Július Satinský
Tchadanthropus

Tchadanthropus bol navrhovaný rod hominida s jediným druhom Tchadanthropus uxoris. 

Bol vytvorený na základe nálezu z Koro Toro v Čade z roku 1961. Je to neúplná lebka s veľkými očnicami a mohutným nadočnicovým valom. Jeden čas sa klasifikoval ako nález druhu Homo habilis, potom dlhší čas ako nález druhu Homo erectus (alebo Homo cf. erectus), M. Thurzo 1998 ho považuje za Homo heidelbergensis (udával vek  asi 700 000 – 900 000 rokov) a podľa tohto článku z roku 2002 je to moderný človek.

Еxterné odkazy 
Delson, E.: Encylopedia of human evolution and prehistory, 2000, str. 124
Thurzo 1998

Homo
Hominidi
Archeologické nálezy v Čade
Futsal (FIFA)

Futsal alebo skôr staršie sálový futbal je halová obdoba futbalu. Vznikol v Brazílii pôvodne ako šport futbalových veteránov. Po futbalovej kariére sa presunuli hráči z trávnikov do menších plôch, do hál. 

Slovo futsal vzniklo spojením španielskeho resp. portugalského slova pre futbal (fútbol resp. futebol) a španielskeho resp. portugalského slova pre sálu (sala/salón resp. salão). V slovenčine (a češtine) sa dnes niekedy na odlíšenie od futsalu podľa AMF verzia podľa AMF označuje ako futsal a verzia podľa FIFA ako sálový futbal.

Hracia plocha je obdĺžnikového tvaru. Hrá sa s loptou veľkosti číslo 4 a s tlmeným odskokom. Na hre sa zúčastňujú dve družstvá s 4 + 1 hráčmi a počet striedaní nie je obmedzený podobne ako v ľadovom hokeji. Zápas trvá 2 × 20 min, pričom platí, že ak je lopta mimo hry, časomiera sa pozastavuje.

Riadiacim orgánom verzie futsalu, ktorá je predmetom tohto článku, je Medzinárodná futbalová federácia.

Pozri aj 
 Majstrovstvá sveta FIFA vo futsale
 Medzinárodná futbalová federácia

Iné projekty

Zdroj 

Kolektívne športy
Loptové hry
Športy vzniknuté v Brazílii
 
Halové športy
Futsal (AMF)

Futsal alebo (a staršie len) sálový futbal je kolektívny šport a loptová hra, ktorá sa hrá na dve bránky v hale, a je veľmi podobná futsalu podľa FIFA. Šport, v ktorom proti sebe nastupujú dve päťčlenné družstvá (4 hráči v poli a 1 brankár), je len mierne odlišný od futsalu, ktorý riadi FIFA. Cieľom hry je dopraviť loptu pomocou nôh, hlavy či hrudi do bránky. 

Niekedy sa v súčasnej slovenčine (a češtine) na odlíšenie od futsalu podľa FIFA táto verzia futsalu označuje skôr ako sálový futbal, kým verzia podľa FIFA skôr ako futsal.

Dejiny 
Sálový futbal vznikol v 30. rokoch v Uruguaji. V roku 1971 vznikla svetová organizácia, zastrešujúca sálový futbal, pod názvom Medzinárodná federácia sálového futbalu (FIFUSAFederação Internacional de Futebol de Salão). V 80. rokoch vznikli spory medzi FIFA na jednej strane a inými organizáciami na strane druhej o správu tejto hry. V roku 1985 FIFA zakázala používanie výrazu futbal v názvoch sálových futbalov hraných podľa pravidiel organizácií FIFUSA a PANAFUTSAL, a tie preto začali pre svoju verziu oficiálne používať názov futsal. Neskôr výraz futsal (popri sálový futbal) začala používať aj FIFA.

Po nedohode sa so zástupcami FIFA o spojení týchto podobných športov vznikla v roku 2003 (ako nástupca organizácie FIFUSA) nová svetová organizácia Svetová futsalová asociácia (AMFAsociación Mundial de Futsal).

Futsal na Slovensku 
Na Slovensku bola v roku 2003 vytvorená organizácia Futsal Slovakia, ktorá vznikla zlúčením Slovenského zväzu sálového futbalu a Únie malého futbalu.

Stručné pravidlá 
 oproti futsalu podľa FIFA sa hrá s dvakrát menšou a ľahšou loptou, ktorá je menej skákavá ("lenivejšia", podobná hádzanárskej lopte) 
 ostatné pravidlá sú podobné ako vo futsale podľa FIFA

Referencie

Pozri aj 
 Svetová futsalová asociácia
 Majstrovstvá sveta AMF vo futsale

Externé odkazy 
 Stránka Svetovej futsalovej asociácie 
 História sálového futbalu

Zdroj 

Kolektívne športy
Halové športy
Malý futbal

Malý futbal bol aj návrh z roku 1969 na slovenské pomenovanie hry dnes nazývanej nohejbal.
Malý futbal (synonymom je asi aj slovo minifutbal) je loptový šport, z ktorého štruktúry vzišiel futsal. Malý futbal hraný v hale sa volá halový futbal.

Najväčšiu členskú základňu má predovšetkým v strednej a východnej Európe a na Britských ostrovoch, konkrétne v Anglicku. Z mimoeurópskych kontinentov je to potom Ázia a Afrika.

Pravidlá
Od futsalu sa tento šport líši veľkosťou lopty (5), hracej plochy (4650 m x 2630 m) a hracou dobou 2 x 25 minút. Auty sa vhadzujú a tímy nastupujú v zostave 5 hráčov a jeden brankár. Tresty a kartové napomenutia sú rovnaké ako vo futbale. Ak je však hráč potrestaný červenou kartou, môže po piatich minútach nastúpiť do poľa naspäť hráč iný. Vylúčený hráč už nesmie do zápasu zasiahnuť. Tieto pravidlá vychádzajú z medzinárodných pravidiel malého futbalu.

Organizácia 
Svetový malý futbal riadi Svetová federácia malého futbalu (WMF). WMF združuje národné asociácie malého futbalu v 67 krajinách na 5 kontinentoch. V marci 2012 vznikla medzinárodná organizácia združujúca malý futbal v Európe s názvom Európska federácia malého futbalu (EMF). K 3. januáru 2018 bolo v združení 32 štátov z Európy. EMF nie je členom UEFA a ani FIFA. 

Členovia EMF: Arménsko, Belgicko, Bosna a Hercegovina, Bulharsko, Cyprus, Česko, Čierna Hora, Estónsko, Grécko, Chorvátsko, Írsko, Izrael, Kazachstan, Litva, Lotyšsko, Luxembursko, Macedónsko, Maďarsko, Moldavsko, Nemecko, Poľsko, Portugalsko, Rakúsko, Rumunsko, Rusko, Slovensko (SZMF), Slovinsko, Spojené kráľovstvo, Srbsko, Španielsko, Taliansko, Turecko

Referencie

Externé odkazy 
 Oficiálna stránka Svetovej federácie malého futbalu 

Futbal
Loptové hry
Kolektívne športy
Majstrovstvá sveta FIFA vo futsale

Majstrovstvá sveta FIFA vo futsale je najvyššie medzinárodné podujatie v futsale, ktoré riadi Medzinárodná futbalová federácia (FIFA). Ich história siaha do roku 1989, kedy sa v Holandsku konal prvé majstrovstvá sveta. Prebiehajú so 4-ročnou periodicitou. V súčasnosti sa hrajú futsalové MS iba v mužskej kategórii. Najviac víťazstiev zaznamenali  a , ktoré až do roku 2012 vyhrali všetky turnaje.

Zoznam

Medailová bilancia družstiev

Počet družstiev podľa konfederácií FIFA

Pozri aj 
 Majstrovstvá sveta AMF vo futsale

Iné projekty

Externé odkazy 
 Oficiálna stránka Medzinárodnej futbalovej federácie

Zdroje 
 Majstrovstvá sveta na stránke Medzinárodnej futbalovej federácie 
 Majstrovstvá sveta na stránke rsssf.com 
 Majstrovstvá sveta na stránke todor66.com 
 Majstrovstvá sveta na stránke the-sports.org 
 Futsalové podujatia na stránke futsalplanet.com
Majstrovstvá sveta v softbale

Majstrovstvá sveta v softbale je najvyššie medzinárodné podujatie národných družstiev v softbale (fast-pitch softbale), ktoré riadila Medzinárodná softbalová federácia (ISF). Od roku 2014 ho už riadi novozaložená Svetová bejzbalová a softbalová konfederácia (WBSC). Jeho história siaha do roku 1965, kedy sa v Austrálii konali prvé majstrovstvá sveta žien, rok na to v Mexiku aj prvé majstrovstvá sveta mužov. Dlho prebiehali so 4-ročnou, ale od roku 2012 prebiehajú s 2-ročnou periodicitou.

Muži

Zoznam 

Poznámka: Na MS 1976 v deň finále pršalo, zápasy sa neuskutočnili a tak zlaté medaily dostali všetci traja finalisti.

Medailová bilancia družstiev

Ženy

Zoznam

Medailová bilancia družstiev

Pozri aj 
 Softbal na Letných olympijských hrách
 Softbal na Svetových hrách

Externé odkazy 
 Oficiálna stránka Svetovej bejzbalovej a softbalovej konfederácie 
 Oficiálna stránka Medzinárodnej softbalovej federácie archive.org

Zdroje 
 Majstrovstvá sveta na stránke Medzinárodnej softbalovej federácie archive.org 
 Mužský a ženský turnaj majstrovstiev sveta na stránke Svetovej bejzbalovej a softbalovej konfederácie 
 Majstrovstvá sveta mužov a žien na stránke the-sports.org
Vajont

Vajont môže byť:
 rieka v severnom Taliansku, prítok Piavy, pozri Vajont (rieka)
 obec v provincii Pordenone v Taliansku, pozri Vajont (obec)
 oblúková priehrada na rovnomennej rieke, pozri Vajontská priehrada

Pozri aj 
 Vajontský zosuv
Bauma

Bauma (Medzinárodný veľtrh stavebných strojov, banských strojov, konštrukčných vozidiel a konštrukčného materiálu) je veľtrh konajúci sa každé tri roky v Mníchove v Nemecku. Počas siedmich dní veľtrhu sú vystavené predovšetkým stavebné vozidlá. S plochou  je najväčším veľtrhom na svete. Počas 29. veľtrhu v dňoch od 19. apríla do 25. apríla 2010 prišlo 3 150 vystavovateľov a viac ako 415 000 návštevníkov z viac ako 200 krajín.

Referencie

Iné projekty

Externé odkazy
 bauma Oficiálna webstránka
 Galéria obrázkov veľtrhu Bauma 2010

Veľtrhy
Ekonomika v Nemecku
Majstrovstvá Európy v korfbale

Majstrovstvá Európy v korfbale je najvyššie európske podujatie národných družstiev v korfbale, ktoré organizuje Európska korfbalová federácia (IKF Europe), predtým ich organizovala Medzinárodná korfbalová federácia (IKF). História majstrovstiev siaha do roku 1998, kedy sa v Portugalsku konali prvé majstrovstvá Európy. Do roku 2014 prebiehali so 4-ročnou periodicitou, potom sa prešlo na interval 2 rokov. Jednoznačne v nich dominuje , ktoré získalo všetky tituly majstra Európy.

Majstrovstvá Európy tiež slúžia ako kvalifikáčné podujatie na majstrovstvá sveta.

Outdoor-ové majstrovstvá Európy 
V roku 1992 zorganizovala IKF prvé oficiálne európske podujatie národných družstievmajstrovstvá Európy, ktoré sa hralo vonku (outdoor). Konalo sa v obci Merton (grófstvo Surrey), v Spojenom kráľovstve v septembri roku 1992, za účasti 7 tímov. K pokračovaniu outdoor-ového turnaja nedošlo, pretože väčšina krajín neorganizovala súťaže vo vonkajších priestoroch a odmietali pozvánku účastniť sa oficiálnych akcií. O šesť rokov neskôr sa konali nasledujúce majstrovstvá Európy, tentoraz však už v hale.
Konečné umiestnenie tímov na ME 1992:

Zoznam

Medailová bilanca družstiev

Účasť družstiev na ME 
(do 2018)

Pozri aj 
 Majstrovstvá sveta v korfbale
 European Bowl v korfbale

Externé odkazy 
 Oficiálna stránka Medzinárodnej korfbalovej federácie 
 Majstrovstvá Európy na štatistickej stránke IKF

Zdroje 
 História majstrovstiev Európy na stránke IKF 
 Majstrovstvá Európy v korfbale na stránke the-sports.org
Tinchy Stryder

Tinchy Stryder (vlastným menom Kwasi Danquah, * 14. september 1986, Ghana), viac známy pod svojimi pseudonymami Tinchy Stryder a Star In The Hood, je ghansko-britský rapper, A&R a obchodník. Je spoluzakladateľom a spolumajiteľom nezávislého britského vydavateľstva Takeover Roc Nation.

Tinchy Stryder sa stal populárnym hlavne vďaka singlu „Take Me Back“, ktorý dosiahol 3. miesto v rebríčku UK Singles Chart v januári 2009. Neskôr vydal singel „Number 1“ (v spolupráci s N-Dubz), ktorý vstúpil do britskej hitparády na 1. miesto dňa 26. apríla 2009. Stryder potom vydal singel „Never Leave You“ (spoločne s Amelle Berrebah z dievčenskej skupiny Sugababes), ktorý sa stal 9. augusta 2009 jeho druhým singlom na 1. mieste v Spojenom kráľovstve.

Diskografia

Albumy
 Star in the Hood (2007)
 Catch 22 (2009)
 Third Strike (2010)
 TBA (2012)

Mixtapy
 I'm Back U Know (2006)
 Lost and Found (2006)
 Stryder vs. Maniac (2008) (spoločný projekt s Maniac)
 Before the Storm (2010)

Referencie

Iné projekty

Externé odkazy
Oficiálna webstránka

Electrohopoví hudobníci
Alternatívni rockoví hudobníci
Ghanskí hudobníci
Dance hudobníci
Britskí reperi
Britskí režiséri hudobných videí
Clubland X-Treme Hardcore (kompilácia)

Clubland X-Treme Hardcore je séria kompilačných albumov značky Clubland, ktorú vydávajú vydavateľstvá Universal Music TV, AATW.

Série

Externé odkazy
All Around The World - Webstránka
Universal Music TV - Webstránka

Série kompilačných albumov
Elektronické kompilačné albumy
Majstrovstvá Európy UEFA vo futsale

Majstrovstvá Európy UEFA vo futsale je najvyššie európske podujatie národných družstiev vo futsale, ktoré riadi Európska futbalová únia (UEFA). Jeho história siaha do roku 1996, kedy sa v Španielsku konal prvý turnaj majstrovstiev Európy. Do roku 2018 prebiehali s 2-ročnou periodicitou, od tohoto roku sa prejde na 4-ročnú periodicitu. Dominuje v nich družstvo Španielska, ktoré zvíťazilo sedemkrát. Dlho sa futsalové ME organizovali iba v mužskej kategórii, od roku 2019 UEFA ale vytvorila aj podujatie žien.

Majstrovstvá Európy neslúžia ako kvalifikácia na Majstrovstvá sveta FIFA. Družstvá si účasť na nich musia vybojovať v európskej kvalifikácii na MS, ktoré rovnako organizuje UEFA.

Muži

Zoznam

Medailová bilancia družstiev

Účasť družstiev na ME mužov 
(do 2022)

Ženy

Zoznam

Referencie

Pozri aj 
 Majstrovstvá sveta FIFA vo futsale
 Majstrovstvá Európy UEFS vo futsale

Iné projekty

Externé odkazy 
 Oficiálna stránka Európskej futbalovej únie ////

Zdroje 
 Majstrovstvá Európy vo futsale na stránke Európskej futbalovej únie 
 Majstrovstvá Európy na stránke futsalportal.com 
 Majstrovstvá Európy vo futsale na stránke rsssf.com 
 Majstrovstvá Európy vo futsale na stránke the-sports.org
Paul Kodish

Paul Kodish (* 22. január 1965, Willesden, Londýn, Anglicko) je anglický profesionálny bubeník. Kodish počas svojej kariéry vystupoval s viacerými interpretmi ako hip-hopová skupina Whodini v roku 1986 či drum and bassová skupina Bad Company. Takisto bol jedným z dvoch bubeníkov elektronickej skupiny Apollo 440 v rokoch 1997 až 2005 a v rokoch 2006 až 2009 bol bubeníkom austrálsko-britskej drum and bassovej skupiny Pendulum. Neskôr počas roku 2010 strávil krátky čas v liverpoolskej skupine Killaflaw a nahrával bicie pre svoj debutový album Sleaze and Grit. V súčasnosti je bubeníkom v koncertnej skupine DJa Fresha na turné FRESH/Live.

Hudobné vybavenie 
Kodish hrá na vlastnej bicej súprave, ktorá obsahuje bubny Gretsch Drums a činely Zildjian. Tiež používa paličky a pedále ddrum a viacero ďalších perkusných nástrojov vrátane zvonov a 30" gong.

Zildjian činely:
6" A Custom splash
12" A Custom splash
13" A Custom Mastersound hi-hat
17" A Custom fast crash
18" A Custom fast crash
20" A Custom syčivý ride so 6 nitmi
13.25" K Custom Hybrid hi-hat
20" K Custom Hybrid ride
9.5" Zil-Bel efekt
14" ZXT Trashformer efekt

Gretsch Renown Maple bubny:
10x8" mounted tom
12x9" tom-tom
14x5" vírivý bubon
14x6.5" vírivý bubon
14x14" floor tom
16x16" floor tom
18x16" floor tom
22x18" basový bubon

Ďalšie príslušenstvo:
Clavia Nord DDrum4
ddrum akustické trigger pads
ddrum elektronické bicie
30" gong
rôzne zvony

Diskografia
Albumy s Whodini
Back in Black (1986, Jive)
Albumy s Apollo 440
Gettin' High on Your Own Supply (1999, Sony Music Entertainment)
Dude Descending a Staircase (2003, Sony Music Entertainment)
Albumy s Pendulum
In Silico (2008, Warner Music Group)
Single s Pendulum
„Granite“ (2007, Warner Music UK)
„Propane Nightmares“ (2008, Warner Music UK)
„The Other Side“ (2008, Warner Music UK)
„Showdown“ (2009, Warner Music UK)

Referencie

Externé odkazy
Oficiálna webstránka
Paul Kodish na Discogs
Paul Kodish na MySpace

Anglickí bubeníci
Drum and bassoví hudobníci
Anglickí elektronickí hudobníci
Žijúci ľudia
Členovia skupiny Pendulum
Osobnosti z Londýna
Kyselina asparágová

Kyselina asparágová (skratka Asp alebo D) je biogénna aminokyselina. Obsahuje karboxylovú skupinu, je teda kyslá, polárna a hydrofilná. Karboxylový anión, soľ alebo ester kyseliny asparágovej sa nazýva aspartát.

Kyselina asparágová je súčasťou bielkovín, v procese proteosyntézy je kódovaná tripletmi GAU a GAC. Kyselina asparágová, presnejšie povedané karboxylová skupina v jej bočnom reťazci, je katalytickou skupinou tzv. aspartátových proteáz.

Okrem svojej úlohy v metabolizme je tiež substrátom pre mnoho biochemických pochodov, je intermediátom ureo-syntetického cyklu a jedným z hlavných substrátov pre syntézu purínových aj pyrimidínových báz. U rastlín a mikroorganizmov je tiež prekurzorom pri syntéze esenciálnych aminokyselín metionínu, treonínu, izoleucínu a lyzínu.

Ďalšia významná úloha kyseliny asparágovej je v tzv. malát-aspartátovom člnku, slede chemických reakcií, pri ktorých sa prenášajú redukčné ekvivalenty cez membránu mitochondrií.

Aspartát je spoločne s glutamátom, hlavný excitačný neurotransmiter mozgu a miechy. Z aspartátu tiež môže byť fixáciou dusíka syntetizovaná aminokyselina asparagín.

Biosyntéza a degradácia 
Kyselina asparágová je neesenciálna aminokyselina, vzniká v jedinom kroku transamináciou oxalacetátu. Reakcia je zvratná, oxalacetát môže ďalej vstúpiť do Krebsovho cyklu, alebo môže byť použitý pri syntéze glukózy. Preto je aspartát považovaný za glukogénnu aminokyselinu.

Galéria

Iné projekty

Literatúra 
 MURRAY, Robert K., et al. Harperová biochémie. Z angl. 23. vyd prel. Lenka Fialová et. al. 4. vyd v Česku. Bratislava: H & H, 2002. ix, 872 s. ISBN 80-7319-013-3.
 MURRAY, Robert K., et al. Harperová biochémie. Z angl. 23. vyd prel. Lenka Fialová et. al. 3. vyd v Česku. Bratislava: H & H, 2001. ix, 872 s. ISBN 80-7319-003-6.
 MURRAY, Robert K., et al. Harperová biochémie. Z angl. 23. vyd prel. Lenka Fialová et. al. 2. vyd v Česku. Bratislava: H & H, 1996. ix, 872 s. ISBN 80-85787-38-5.

Zdroj 

Proteínogénne aminokyseliny
Vysokoškolské biblické hnutie

Vysokoškolské biblické hnutie (VBH) je občianske združenie, ktoré združuje kresťanov, ktorí prijímajú doktrinálne zásady, ktoré vyznáva VBH a sú spojení so školským a akademickým prostredím.
Spoločnosť vznikla 30. novembra 1992. Vydáva občasník Spravodaj VBH.

VBH spolupracuje s viac ako 150 podobnými hnutiami v zahraničí, združenými v IFES (International Fellowship of Evangelical Students). IFES je spoločenstvo autonómnych hnutí pracujúcich na školách a univerzitách po celom svete, založené v roku 1949 počas stretnutia vedúcich predstaviteľov desiatich kresťanských študentských hnutí na Harvardovej univerzite v USA.
 
Skupinky VBH sa stretávajú vo väčšine univerzitných miest na Slovensku: Bratislava, Trnava, Nitra, Zvolen, Banská Bystrica, Žilina, Martin, Prešov, Košice. V Bratislave združenie prevádzkuje kníhkupectvo Jonatán. Činnosť VBH je financovaná z dobrovoľných príspevkov a darov.

Referencie

Externé odkazy 
Webstánka VBH
Doktrinálne zásady VBH
VBH v Nitre
Osobitosti IFES

Občianske združenia na Slovensku
Kresťanské organizácie
Organizácie založené v 1992
Karosa LC 736

Karosa LC 736 je diaľkový zájazdový autobus, ktorý v rokoch 1984 až 1997 vyrábala česká automobilka Karosa vo Vysokom Mýte. Model LC 736 je luxusnejšou verziou modelu LC 735.

Konštrukcia

Karoséria a interiér
Autobus LC 736 je konštrukčne takmer zhodný s typom LC 735. Ide o dvojnápravový autobus s polosamonosnou karosériou panelovej konštrukcie a motorom umiestneným za zadnou nápravou. V pravej bočnici sa nachádzajú dvoje výklopné dvere. Tie prvé sú dvojkrídlové so šírkou  a umiestnené pred prednou nápravou, druhé sú jednokrídlové so šírkou  a nachádzajú sa za zadnou nápravou. Na rozdiel od typu LC 735 sú niekedy tieto zadné dvere iba núdzové, teda sa tu nenachádzajú schody a dvere sú vysoké len od podlahy autobusu ku stropu. Polohovateľné sedadlá pre cestujúcich sú rozmiestnené 2+2 na vyššej podlahe, čo umožnilo zväčšiť objem batožinového priestoru, nachádzajúceho sa medzi nápravami, z  (Karosa C 734) na  (LC 736). Ulička medzi sedadlami je široká . Nad sedadlami sú umiestnené police s pevnými dnami pre batožinu (LC 735 má police sieťované) a tiež rozvod čerstvého vzduchu, ktorý si každý cestujúci môže ovládať individuálne (tento rozvod LC 735 nemá) a bodové osvetlenie. Zájazdové autobusy majú v priestore predných dverí tiež často namontovanú sklopnú sedačku pre sprievodcov. V priestore za vodičovým miestom je umiestnený box s chladničkou a kávovarom. Kapacita je 44 miest na sedenie.

Od roku 1992 sa do modelu LC 736 montovala klimatizácia či lepené sklá.

Motor a pohon
Zadná náprava Rába A – 018.41 má stály prevod 4,40. Pohotovostná hmotnosť je , celková je . S motorom LIAZ ML 636 E (175 kW/238 koní) dosahuje maximálnu rýchlosť /h a zrýchlenie z 0 na /h za 24,5 s. Silnejší motor LIAZ ML 637 dosahuje výkon 189 kW/257 koní.

Výroba a prevádzka
Prototyp autobusu LC 736 vznikol v roku 1978, o dva roky neskôr boli vyrobené dva prototypy tzv. expresnej verzie, ktorá bola určená na prevádzku na diaľniciach a cestách 1. triedy. Sériová výroba prebiehala v rokoch 1984 až 1997, po roku 1992 ale už v menších množstvách. V roku 1997 bol vyrobený posledný jediný autobus dodaný do Ruska. Linkové a mestské autobusy rady 700 boli naďalej (do roku 1999) vyrábané pod označením 800, v ponuke bol aj diaľkový autobus Karosa LC 836, ale žiadny zákazník si ho neobjednal. Medzi rokmi 1978 a 1997 bolo vyrobených celkovo 1718 autobusov LC 736.

Autobusy LC 736 boli často (najmä po roku 1989) používané ako zájazdové a s českými a slovenskými občanmi precestovali skoro celú Európu. Tento typ je používaný dodnes, počty prevádzkovaných autobusov sa ale každým rokom zmenšujú hlavne kvôli dodávkam nových zahraničných autokarov.

Referencie

Iné projekty

Externé odkazy
 Článok s fotkami pražských autobusov Karosa LC 735 a LC 736
 Článok o autobusoch LC 735 a LC 736 v Bratislave

Autobusy Karosa
Majstrovstvá Európy v bejzbale

Majstrovstvá Európy v bejzbale sú najvyššie európske podujatie národných družstiev v bejzbale, ktoré riadi Európska bejzbalová konfederácia (CEB). Ich história siaha do roku 1954, kedy sa v Belgicku konali prvé majstrovstvá Európy. Od roku 1958 prebiehajú s 2-ročnou periodicitou. ME prebiehali dlho iba mužskej kategórii, ale v roku 2019 sa uskutočnil už aj prvý turnaj v ženskej kategórii. Dominujú na nich družstvá  a , ktoré až na turnaje v rokoch 1955 a 1967 zvíťazili vo všetkých ostatných.

Majstrovstvá Európy do roku 2010 zároveň slúžili ako kvalifikácia na majstrovstvá sveta či bejzbalový turnaj Letných olympijských hier.

Od roku 1984 sa organizujú aj tzv. Majstrovstvá Európy B kategórie, ktoré mali v rokoch 2005 až 2012 prestávku a nahradila ich kvalifikácia na ME. Na nich súťažia výkonnostne slabšie tímy o možnosť prebojovať sa do A kategórie ME. V roku 2014 mali premiéru Majstrovstvá Európy C kategórie, v ktorých družstvá súťažia o postup do B kategórie ME.

Muži

Majstrovstvá Európy

Zoznam

Medailová bilancia družstiev

Účasť družstiev na majstrovstvách Európy 
(do 2019)

Majstrovstvá Európy B kategórie

Zoznam

Majstrovstvá Európy C kategórie

Zoznam

Ženy

Zoznam

Pozri aj 
 Majstrovstvá sveta v bejzbale
 Majstrovstvá Európy v softbale

Externé odkazy 
 Oficiálna stránka Európskej bejzbalovej konfederácie

Zdroje 
 Majstrovstvá Európy na stránke the-sports.org 
 Majstrovstvá Európy na stránke baseball-reference.com 
 Majstrovstvá Európy na stránke wikibaseball
Majstrovstvá sveta v bejzbale mužov 2011

Majstrovstvá sveta v bejzbale mužov 2011 boli v poradí 39. majstrovstvá sveta v bejzbale mužov. Bolo to najvyššie medzinárodné podujatie Medzinárodnej bejzbalovej federácie (IBAF) v roku 2011, ktoré sa konalo za účasti 16 tímov. Konalo sa od 1. – 15. októbra 2011 v štyroch panamských mestách: Panama, Aguadulce, Santiago de Veraguas a Chitré. Po ôsmich rokoch sa tak vrátili MS v bejzbale na americký kontinent, keď ich v roku 2003 organizovala Kuba. Nováčikom bolo iba družstvo Grécka. Druhýkrát sa majstrom sveta stalo európske družstvoHolandsko, po 73 rokoch, keď v roku 1938 získalo titul Spojené kráľovstvo.

Panama získala právo hostiť tieto MS na zasadnutí IBAF v Havane v januári 2011. Bol to zároveň posledný turnaj majstrovstiev sveta, keďže IBAF od roku 2015 spustila novú súťaž so 4-ročným cyklomIBAF Premier 12.

Štadióny

Kvalifikácia 

Pozn: Portoriko a Nikaragua z amerického kontinentu nahradili odstupujúce družstvá  a .

Výsledky

Základné skupiny

Skupina A

Skupina B

2. kolo

Play off

Stretnutie o 7. miesto

Stretnutie o 5. miesto

Stretnutie o 3. miesto

Finále

Konečné poradie

Referencie

Externé odkazy 
 Oficiálna stránka MS 2011 
 MS 2011 na stránke IBAF 
 MS 2011 na stránke baseball-reference.com 
 MS 2011 na stránke mister-baseball.com 
 MS 2011 na stránke wikibaseball 
 MS 2011 na stránke honkbalsite.com 

Bejzbal v 2011
Majstrovstvá sveta v bejzbale mužov
Bejzbal
Anne Bancroft

Anne Bancroft, vlastným menom Anna Maria Louisa Italiano (* 17. september 1931, Bronx, New York, New York, USA  † 6. jún 2005, Manhattan) bola americká herečka a predstaviteľka školy metodického herectva. 

Počas svojej viac než päťdesiatročnej hereckej kariéry získala rad najvyšších filmových ocenení, vrátane Oscara za stvárnenie Anne Sullivan Macy vo filme The Miracle Worker (za túto postavu získala aj cenu BAFTA, cenu Národnej spoločnosti filmových kritikov či nomináciu na Zlatý glóbus). Ďalej získala ďalšiu cenu BAFTA, dvakrát Zlatý glóbus, cenu Emmy, dvakrát ocenenia Tony Award, rad ocenení na filmových festivaloch a mnoho nominácií na filmové ceny.

Iné projekty

Externé odkazy 
 
 
 BBC – Graduate star Anne Bancroft dies
 The New York Times – Anne Bancroft, Stage and Film Star in Voracious and Vulnerable Roles, Dies at 73
 The Washington Post – Oscar-Winning Actress Anne Bancroft Dies at 73

Zdroj 

Filmové herečky USA
Televízne herečky USA
Držitelia Oscara za najlepší ženský herecký výkon v hlavnej úlohe
Držiteľky ceny BAFTA za najlepšiu herečku v hlavnej úlohe
Držiteľky ceny Zlatý glóbus za najlepší ženský herecký výkon (dráma)
Držiteľky ceny Zlatý glóbus za najlepší ženský herecký výkon (komédia/muzikál)
Držitelia ceny Emmy
Držitelia ceny Tony
Hollywoodsky chodník slávy
Osobnosti z Bronxu
E-Type

Bo Martin Erik Eriksson (* 27. august 1965, Uppsala, Švédsko), viac známy ako E-Type, je švédsky eurodance hudobník.

Jeho debutový album The Explorer bol vydaný 23. novembra 1996. Predalo sa ho viac ako 20,000 kópií. V roku 2000 nahral skladbu „Campione 2000“, ktorá bola oficiálnou skladbou Majstrovstiev Európy vo futbale 2000. 

Jeho posledný album Eurotopia bol vydaný dňa 31. októbra 2007. V roku 2011 vydal E-Type EP, z ktorého prvý singel „Back 2 Life“ bol vydaný v januári 2011.

Diskografia

Štúdiové albumy

Kompilačné albumy

Single

Referencie

Externé odkazy
Oficiálna bstránka

Eurodance hudobníci
Švédski dance speváci
Švédski speváci elektronickej hudby
Osobnosti z Uppsaly
Majstrovstvá Európy v krikete

Majstrovstvá Európy v krikete sú najvyššie európske medzinárodné podujatie v krikete, ktoré riadi Európska kriketová rada (ECC). Ich história siaha do roku 1989, kedy sa v Anglicku konali prvé majstrovstvá Európy žien. Muži mali premiéru v roku 1996, v Dánsku. Majstrovstvá prebiehajú s 2-ročnou periodicitou a od roku 2011 sa organizujú v kriketovej verzii T20. V mužskej kategórii prebiehajú vo viacerých výkonnostných divíziách.

Od roku 2011 slúžia majstrovstvá Európy tiež ako kvalifikácia európskych družstiev na majstrovstvá sveta v T20 krikete.

Muži

Majstrovstvá Európy 1. divízie

Zoznam

Medailová bilancia družstiev

Majstrovstvá Európy 2. divízie

Majstrovstvá Európy 3. divízie/Pohár ECC/ME Affiliates

Majstrovstvá Európy 4. divízie

Majstrovstvá Európy 5. divízie

Ženy

Majstrovstvá Európy

Zoznam

Medailová bilancia družstiev

Pozri aj 
 Majstrovstvá sveta v krikete
 Majstrovstvá Európy v halovom krikete

Externé odkazy 
 Oficiálna stránka Európskej kriketovej rady 
 Európsky kriketový portál

Zdroje 
 Majstrovstvá Európy na stránke Európskej kriketovej rady 
 Mužské a ženské turnaje majstrovstiev Európy na stránke cricketarchive.co.uk 

Kriket
Kriketové súťaže
Fosfán

Fosfán (PH3) je hydrid fosforu. Molekula má tvar pyramídy s uhlom HPH = 93,5 °. Čistý fosfán nie je samovznietivý ale v prítomnosti stôp difosfánu P2H4 alebo pár bieleho fosforu P4, sa vznecuje. Zapálený sa oxiduje vzduchom a môže tvoriť explózivné zmesi. Je veľmi jedovatý. Na rozdiel od amoniaku NH3 nie je v kvapalnom stave asociovaný a je len nepatrne rozpustný vo vode. Roztoky nie sú ani kyslé ani zásadité. Reaguje však s niektorými kyselinami za vzniku fosfoniových solí.

PH3 + HI ⇒ PH4I

Fosfán je tiež silným redukčným činidlom a reaguje s roztokmi mnohých kovových iónov za vzniku fosfidov. V zásaditom roztoku prebieha reakcia:

P + 3 H2O + 3 e ⇒ PH3 + 3 OH-.

Čistý plyn je bez zápachu, typický zápach technického fosfánu po rybine alebo cesnaku je spôsobený nečistotami.

Toxicita 
Hlavná vstupná cesta do organizmu je vdychovanie plynného fosfánu. Pri požití kovových fosfidov (najmä hliníka a zinku) dochádza v tráviacom trakte k hydrolýze a uvoľneniu fosfánu. Vdychovanie plynu spôsobuje silné podráždenie pľúc, ich edém, srdcovú dysfunkciu, excitáciu CNS, kómu, prípadne smrť. Objavujú sa tiež zažívacie ťažkosti, poškodenie obličiek a leukopénia.

Po požití fosfidov sa objavuje podráždenie vedúce až ku krvácaniu, obehový kolaps, neuropsychiatrické problémy, zlyhanie dýchacích funkcií a obličiek. Neskôr sa môže objaviť poškodenie pečene. Bol publikovaný rad správ o vysokej mortalite (nad 50%) u otráv fosfidmi v Indii. Fosfid zinku sa skôr používal ako rodenticíd.

K smrti pri otrave dochádza obvykle do štyroch dní, ale môže k nej dôjsť za jeden alebo dva týždne. Posmrtné analýzy ukázali infiltráciu a nekrózu srdcového svalu, pľúcny edém a poškodenie malých ciev.

Chronická expozícia spôsobuje bolesti zubov, opuch až nekrózu čeľuste, slabosť, stratu váhy, anémiu a samovoľné zlomeniny.

Fosfán sa z tela vylučuje jednak nezmenený vo vydychovanom vzduchu, a ďalej tiež močom v podobe fosfornanov a fosforitanov. Oxidácia fosfánu v tele je pomalá. Denaturuje oxyhemoglobín a inhibuje radu enzýmov.

Boli zaznamenané prípady smrteľných otráv už pri koncentrácii fosfánu 1,2mg/m³. Pri požití fosfidu zinku nastala smrť už pri dávke 4,5g, naopak bolo hlásených prežitie i u dávky 50g.

U králikov sa pri koncentrácii 70 mg/m³ po dobu 10 minút neobjavili žiadne príznaky, ale expozícia koncentrácii 140 mg/m³ bola smrteľná počas 2,5 – 3 hodín a pri koncentrácii 700 mg/m³ nastala smrť za 25 – 30 minút. Pri podávaní fosfidu zinku potkanom uhynulo 1 z 12 zvierat pri 200 mg/kg a pri 500 mg/kg 10 z 12 zvierat. Dávka 100 mg/kg a menej nebola smrteľná, ale bol pozorovaný úbytok hemoglobínu a červených krviniek.

Podobné látky 
 Amoniak
 Arzán
 Stibán
 Bismután
 Trimetylfosfán
 Trietylfosfán

Referencie

Literatúra

Zdroj 

Zlúčeniny fosforu
 
Hydridy
Fumiganty
Funkčné skupiny
Majstrovstvá Európy v ragby

Majstrovstvá Európy v rugby sú európske medzinárodné podujatie národných družstiev v ragby, ktoré riadi Európska ragbyová asociácia (FIRA-AER). Ich história siaha do roku 1936, kedy sa v Nemecku konal prvý európsky pohár FIRA mužov. Ženy mali premiéru až v roku 1988 vo Francúzsku. V mužskej kategórii prebiehajú po sezónach a od roku 2000 aj v mnohých výkonnostných divíziách. Turnaja sa nezúčastňujú najsilnejšie tímy Európy, ktoré štartujú na svojom samostatnom turnaji s názvom Pohár 6 národov. V ženskej kategórii sa od roku 2000 súťaží aj v "B" kategórii ME.

Muži

Sezóna ME 2019/20

Majstrovstvá Európy 1. divízie

Zoznam

Medailová bilancia družstiev (od 2000)

Majstrovstvá Európy 2. divízie

Majstrovstvá Európy 3. divízie

Majstrovstvá Európy 4. divízie

Ženy

Majstrovstvá Európy

Zoznam

Medailová bilancia družstiev

Majstrovstvá Európy B kategórie

Pozri aj 
 Majstrovstvá sveta v ragby
 Majstrovstvá Európy v sedmičkovom ragby

Externé odkazy 
 Oficiálna stránka Rugby Europe

Zdroj  
 Majstrovstvá Európy na stránke todor66.com
Baird (Texas)

Baird je mesto a sídlo Callahan County v strednom Texase. Je pomenované po Matthew Bairdovi, vlastníkovi a výkonnému riaditeľovi Texas & Pacific Railway. Budova železničnej stanice je v súčasnosti návštevnícke centrum a dopravné múzeum.

Mesto je súčasťou aglomerácie mesta Abilene, Abilene, Texas Metropolitan Statistical Area.

Nachádza sa tu county knižnica, reštaurácia Dairy Queen, štyri čerpacie stanice, päť kostolov, ale žiaden obchod s potravinami.

Referencie

Iné projekty

Externé odkazy 
Oficiálna stránka

Mestá v Texase
Texas
PlayStation Vita

PlayStation Vita (tiež ako PSVita alebo PSV) je herná konzola spoločnosti Sony Computer Entertainment. Je nasledovníkom hernej konzoly PlayStation Portable. Dátum vydania bol v Japonsku a v častiach Ázie na koniec roku 2011, v Európe a Severnej Amerike na začiatok roku 2012.

PS Vita podporuje Bluetooth, Wi-Fi a drahší model aj 3G. Obsahuje 4 core ARM Cortex-A9 MPCore procesor a 4 core SGX543MP4+. Obsahuje aj nové menu – LiveArea, ktoré je nástupcom XMB (Xross Media Bar). Konzola je plne kompatibilná so všetkými PSP hrami stiahnuteľnými z PlayStation Network cez PlayStation Store.

PS Vita obsahuje dve analógové páčky, 5-palcový () OLED multi-touch dotykový displej, D-pad klávesnicu, známe tlačidla Kocka, Krúžok, Trojuholník a Krížik, tlačidla L a R a horné tlačidla Start a Select. Ešte obsahuje predný dotykový displej, zadnú dotykovú plochu, dve kamery (a prednú a zadnú), stereo reproduktory, mikrofón, akcelerometer, elektronický kompas, GPS (len pre 3G verziu), Wi-Fi, 3G, a Bluetooth 2.1. Kamery vedia rozpoznať tváre a úsmevy.

PlayStation Vita bol predstavený v dvoch verziách: jeden s podporou 3G, a druhý bez 3G. Batéria vydrží 3 – 5 hodín hrania, 5 hodín prezerania videa a viac ako 9 hodín počúvania hudby pri vypnutej obrazovke.
PS Vita je vybavený slotom pre pamäťovú kartu a slotom pre NVG karty. Na NVG kartách sú uložené hry (obdoba Cartridge), kde sa dajú uložiť aj pozície z hier.

Externé odkazy 
 HandHeld.space - Slovenský PlayStation Vita magazín

Herné konzoly
Sony
PlayStation
Bandera (Texas)

Bandera je americké mesto a sídlo Bandera County v južnom Texase. Bolo založené v roku 1850 poľskými prisťahovalcami z Horného Sliezska a je jedným z najstarších sídel, založených Poliakmi v USA. Nazýva sa aj hlavné mesto kovbojov sveta, "Cowboy Capital of the World." Mesto je tiež strediskom cyklistickej turistiky a názov inštrumentálnej skladby  na albume Willieho Nelsona Red Headed Stranger je Bandera.

Referencie

Iné projekty

Externé odkazy 
 Oficiálna stránka 

Mestá v Texase
Systém futbalových súťaží na Slovensku

Systém futbalových súťaží na Slovensku určuje rozdelenie futbalových tímov na Slovensku do výkonnostných úrovní, počet tímov v týchto úrovniach, postupy, zostupy a regionálne rozdelenie súťaží. V histórii sa viackrát menil, aj v samostatnej histórii slovenského futbalu od roku 1993. Najvyššia súťaž mala rôzne mená aj rôzny počet účastníkov (10, súčasných 12 ale aj 16).

Systém rozdeľuje súťaže do 8. úrovní (levelov), ktoré sú riadené jednotlivými zväzmi: 
Slovenský futbalový zväz riadi dve najvyššie republikové súťaže Fortuna ligu a DOXXbet ligu.
3. až 5. ligu riadia regionálne futbalové zväzy (Bratislavský futbalový zväz, Západoslovenský futbalový zväz, Stredoslovenský futbalový zväz a Východoslovenský futbalový zväz) a zvyšné súťaže sú riadené Oblastnými futbalovými zväzmi.
Žiadna z líg nie je uzavretá, postupy a zostupy sú možné od najvyššej úrovne až do najnižšej.

Umiestnenie v súťaži

Priebežné umiestnenie 
Ak majú v priebehu súťaže dve alebo viac družstiev rovnaký počet bodov, o umiestnení rozhodujú kritériá v tomto poradí:
 gólový rozdiel zo všetkých majstrovských stretnutí,
 počet strelených gólov vo všetkých majstrovských stretnutiach,
 počet víťazstiev dosiahnutých vo všetkých majstrovských stretnutiach,
 počet víťazstiev dosiahnutých vo všetkých majstrovských stretnutiach na ihriskách súperov,
 počet nerozhodných výsledkov dosiahnutých vo všetkých majstrovských stretnutiach,
 počet nerozhodných výsledkov dosiahnutých vo všetkých majstrovských stretnutiach na ihriskách súperov.

Konečné umiestnenie 
Ak majú po skončení súťaže dve alebo viac družstiev rovnaký počet bodov, rozhodujú kritériá v tomto poradí:
 vyšší počet bodov zo vzájomných stretnutí,
 gólový rozdiel zo vzájomných stretnutí,
 vyšší počet gólov strelených na ihrisku súpera vo vzájomných stretnutiach,
 kritériá pre priebežné umiestnenie,
 kvalifikačné stretnutie s prípadným predĺžením o 2 x 15 minút a kopmi zo značky pokutového kopu.

Systém v sezónach

2014/2015

2013/2014

2012/2013

Referencie

Externé odkazy 
 Oficiálny portál Slovenského futbalového zväzu
 Oficiálny portál Bratislavského futbalového zväzu
 Oficiálny portál Západoslovenského futbalového zväzu
 Oficiálny portál Stredoslovenského futbalového zväzu
 Oficiálny portál Východoslovenského futbalového zväzu

Slovenské futbalové súťaže
Ostrov (film z roku 2006)

Ostrov () je ruský film z roku 2006.

Dej 

Film sa odohráva počas 2. svetovej vojny. Nemci zajali nepriateľský čln a prinútili Anatolija zastreliť kapitána Tichona. Potom, ako vyhodili čln do vzduchu, Anatolija našli na ostrove pravoslávni mnísi. Anatolija premáha vina a žije v pokání. Po tridsiatich rokoch v monastieri sa stal známym pre dar jasnozrivosti a liečiteľské schopnosti. Raz ho prišiel navštíviť istý admirál, ktorého dcéru ovláda démon. Anatolij démona vyženie. Vysvitne, že admirálom je Tichon, ktorého považoval za mŕtveho. Tichon Anatolijovi odpustí jeho skutok. Anatolij môže spokojne zomrieť.

Externé odkazy 
 Oficiálna webstránka

Ruské filmy
Filmy z 2006